કાનપુર: આઈપીએસ સુરેન્દ્ર દાસની આત્મહત્યા મામલે તેના ભાઈ નરેન્દ્રએ એક નવો ખુલાસો કર્યો છે. તેમણે ભાઈની પત્ની ડૉ. રવીના પર આરોપ લગાવતા કહ્યું છે કે, તેના સંસ્કાર જ ઠીક નહતા. લગ્નના બે મહિના પછીથી જ ડિવોર્સની વાત શરૂ કરી દીધી હતી. મોટા ભાઈના જણાવ્યા પ્રમાણે તેની પત્ની સુરેન્દ્રને તેની માતા અને ભાઈ સાથે પણ વાત નહતી કરવા દેતી. તે ઉપરાંત લગ્ન પછી તે એક દિવસ પણ સાસરે નહતી રોકાઈ. આજ કારણ છે કે, આઈપીએસ સુરેન્દ્ર સતત સ્ટ્રેસમાં રહેતો હતો અને 5 સપ્ટેમ્બરે તેણે સલ્ફરની ગોળીઓ ખાઈ લીધી હતી. ચાર દિવસ સુધી જીવન-મરણની જંગ લડતાં લડતાં તેણે 9 સપ્ટેમ્બર હોસ્પિટલમાં જ મૃત્યુ પામ્યો હતો.